Abɔfosie

Abɔfosie yɛ amanneɛ a Akanfoɔ yɛ de pagya abɔfoɔ a wɔatumi akum asono animmuonyam. Wɔn a wɔatumi akum asono mmiɛnsa anaa  deɛ ɛboro saa no na wɔyɛ saa amanneɛ yi de hyɛ wɔn animuonyam.

 Sɛdeɛ Wɔyɛ no 
Sɛ da a wɔsi abɔfoɔ no duru a, anɔpa  no ɔbɔmmɔfoɔ a wɔrebɛsi no abofoɔ no de nsa kɔbɔ kurom hɔ Adɔntenhene amanneɛ sɛ worebɛgoro abɔfoɔ. Afei wɔde nsa bɛyɛ akatakyiwa baako kɔma kumpanin se ɔne  n'abɔmmɔfoɔ mfa ngoro ma no. Afei abɔmmɔfoɔ no mu bi kɔyam  ɔkorobene hono na wɔahono hyire de ne mmienu abɔ ɔbɔmmɔfoɔ a  wɔregoro no abɔfoɔ no. Abɔmmɔfoɔ de ntwene kɔ gyedua ase kɔgoro. Wɔrebɔ twene to dwom  no, na ebinom, ne titire mmeranteɛ no kurakura wɔn atuo a wɔapomapoma a aboba nni mu de resa. Wɔsa kɔ tia ba tia, na afei  wɔtoto atuo no. Abɔmmɔfoɔ no yɛ nneɛma a wɔyɛ wɔ wuram no 
nyinaa bi wɔ abɔntene so hɔ. Abɔfoɔ nkumaa yi yɛ wei de kyerɛ sɛ wɔresrɛ kwan afiri mpanimfoɔ no 
hɔ. Wɔye saa a, na mpanimfoɔ no amema wɔn nsa so akyerɛ soro de 
akyerɛ sɛ wɔma no kwan. Afei na ɔbɔmmɔfoɔ no afa ne tuo akɔsa ato 
dwom. Nkurɔfoɔ tumi yɛ ɔsommɔfoɔ no ayɛ bebree.

 Baabi a Mmoa Firi